ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
این ایچ آئی ڈی سی ایل نے آئی آئی ٹی پٹنہ کے ساتھ ایک مفاہمت نامہ پردستخظ کئے
قومی شاہروں اوربنیادی ڈھانچہ کی ترقی کی کارپوریشن لمیٹڈ  ، سڑک ٹرانسپورٹ اورشاہراہوں کی وزارت ، حکومت ہند کے تحت ، ایک سی پی ایس ای ، نے رواں مالی سال 23-2022کے دوران سی ایس آئی آر-سی آرآرآئی –آئی آئی ٹی روڈ کی ، آئی آئی ٹی کانپور اور این ایس ڈی سی کے ساتھ ،مفاہمت ناموں پردستخط ہیں ۔ اس سے پہلے آئی آئی ٹی بومبے اورآئی آئی ٹی گوہاٹی کے ساتھ بھی مفاہمت ناموں پر دستخط کئے گئے تھے۔ یہ مفاہمت نامے شاہراہوں سے متعلق انجینئرنگ کے شعبے میں اختراعی نظریات وخیالات اورٹیکنولوجی سے ایک دوسرے کو مستفید کرنے کی غرض سے کئے گئے ہیں تاکہ این ایچ آئی ڈی سی ایل کے کلیدی انجینئرنگ پیشہ ور افراد کی ہنرمندی اورصلاحیت کوجدیدترین طرز پرڈھالاجاسکے ۔ یہ پیشہ ورافراد شمالی مشرقی خطے ، مرکز کے زیرانتظام علاقے لداخ ، مرکز کے زیرانتطام علاقے جموں وکشمیر اورمرکز کے زیرانتظام علاقے انڈمان ونکوبا ر جزائر کے بہت دشوار گزار جغرافیائی علاقوں میں شاہراہوں ، سرنگوں اوردیگربنیادی ڈھانچہ کی تعمیر کے لئے انتھک کام کررہے ہیں ۔
این ایچ آئی ڈی سی ایل نے مزید مفاہمت ناموں پر دستخط کرنے کی غرض سے دیگر ، آئی آئی ٹیز اوراین آئی ٹیز کے ساتھ مذاکرات شروع کردیئے ہیں۔ ان مفاہمت ناموں پر کی بدولت این ایچ آئی ڈی سی ایل کو اختراعی ٹیکنولوجی کو متعارف کرانے اوردشوار اورچنوتیوں سے بھرے پہاڑی اورسرحدی علاقوں میں شاہرہواں کی تعمیر سے متعلق مسائل کے نتائج نکالنے والے حل تلاش کرنے میں مدد ملے گی ۔ آئی آئی ٹی پٹنہ کے ساتھ تازہ ترین مفاہمت نامہ پر11اکتوبر ، 2022کو دستخط کئے گئے ہیں۔ اس مفاہمت نامہ پرآئی آئی ٹی پٹنہ کے ڈائریکٹرڈاکٹر ٹی این سنگھ اوراین ایچ آئی ڈی سی ایل کے منیجنگ ڈائریکٹرجناب چنچل کمارنے دستخط کئے ۔
وزارت اطلاعات ونشریات
کینز میں ہندوستان بھر کی فلمی شخصیات سرخ قالین پر جناب انوراگ ٹھاکر کے ہمراہ ہوں گی
سُرخ قالین پر مشہور شخصیات میں اے آر رحمان، شیکھر کپور، اکشے کمار، رکی کیج شامل
پچھترویں کینز فلمی میلے میں سُرخ قالین کے فرشِ راہ ہونے کی تقریب ہندوستانی شائقین کے لیے ایک اہم تقریب ہو گی۔ ہندوستان بھر کی فلمی دنیا کی مشہور شخصیات 17 مئی کو 2022 کے کینز فلمی میلے کے افتتاح کے دن ہندوستانی وفد کے ایک حصے کے طور پر سرخ قالین پر نطر آئیں گی۔
اطلاعات و نشریات کے مرکزی وزیر جناب انوراگ ٹھاکر ہندوستانی وفد برائے کینز کی قیادت کریں گے۔ مشہور شخصیات کی فہرست ہندوستان بھر میں موسیقی کی بڑی صنعتوں کے ستاروں پر مشتمل ہے۔ وفد درج ذیل مشہور شخصیات پر مشتمل ہوگا۔
1۔ جناب اکشے کمار 
2۔ جناب اے آر رحمان 
3۔ جناب مامے خان 
4۔ جناب نوازالدین صدیقی 
5۔ محترمہ نین تارا 
6۔ محترمہ پوجا ہیگڑے 
7۔ جناب پرسون جوشی 
8۔ جناب آر مادھوَن ، کانز میں راکٹری کے ورلڈ پریمیئر
9۔ جناب رکی کیج 
10۔ جناب شیکھر کپور 
11۔ محترمہ تمنا بھاٹیہ 
12۔ محترمہ وانی ترپاٹھی 
اس سال کی اس تقریب میں شرکت کا مقصد ہندوستان کے بھر پور ذائقے اور تنوع یعنی ثقافت، ورثہ، میراث، اور ترقی کو سنیما کے ذریعے سامنے لانا ہے۔ وفد کے انتخاب میں ملک کے طول و عرض کا احاطہ کیا گیا ہے تاکہ ملک کی مختلف صلاحیتوں اور پہلوؤں کو نمائندگی مل سکے۔
حال ہی میں ختم ہونے والے ہندستان کے 52 ویں بین الاقوامی فلمی میلے میں کئی نئے اقدامات کئے گئے۔ جیسے او ٹی ٹی پلیٹ فارموں پر منجملہ اوروں کے مثلاً نیٹ فِلِکس، امیزون پرائم کے ساتھ تعاون اور آئندہ کے 75 تخلیقی ذہنوں کی شناخت اور برکس فلم فیسٹیول کی منظوری۔ اسی جذبے کے تحت اس سال بھی کینز کے لیے کئی نئے اور دلچسپ اقدامات کئے جا رہے ہیں۔
قابل ذکر بات یہ ہے کہ فیسٹیول کے اس ایڈیشن کے کینز فلم مارکیٹ میں ہندوستان بطور آفیشل کنٹری آف آنر شریک ہے۔ یہ پہلا موقع ہے جب کسی ملک کو یہ اعزاز دیا گیا ہے اور یہ ایسے وقت میں ہوا ہے جب ہندوستان اپنی آزادی کا امرت مہوتسو منا رہا ہے۔ہندوستان اور فرانس اس سال سفارتی تعلقات کے 75 سال بھی منا رہے ہیں۔
وزیر موصوف نے قبل ازیں اعلان کیا تھا کہ ہندوستان کو آئندہ کینز میں با اعزاز ملک کی بھی حیثیت حاصل رہے گی جس کے تحت 5 نئی صنعتوں کو موقع دیا جائے گا کہ وہ سمعی و بصری صنعت کو آگے بڑھائیں۔
وزیراعظم کا دفتر
وزیر اعظم نے سر ایم وسویسورایا کو خراج عقیدت پیش کیا
انجینئرز ڈے پر انجینئرز کو بھی مبارکباد
وزیر اعظم جناب نریندر مودی نے انجینئرز ڈے کے موقع پر سر ایم ویسویسورایا کو خراج عقیدت پیش کیا ہے۔
جناب مودی نے اس موقع پر تمام محنتی انجینئروں کو بھی مبارکباد دی۔
وزیر اعظم نے کہا کہ سر ایم ویسویسورایا نسلوں کو اختراعات اور قوم کی خدمت کرنے کی ترغیب دیتے رہیں گے۔ پی ایم نے چکابلا پورہ سے بھی جھلکیاں شیئر کیں، جہاں انہوں نے اس سال کے شروع میں اپنے دورے کے دوران سر ایم ویسویسورایا کو خراج عقیدت پیش کیا تھا۔
ایکس پوسٹوں میں، وزیر اعظم نے کہا؛
‘‘انجینئرز ڈے پر ہم ایک صاحب بصیرت انجینئر اور سیاستداں سر ایم ویسویسورایا کو خراج عقیدت پیش کرتے ہیں ۔ ان سے نسلوں کو اختراع کرنے اور قوم کی خدمت کرنے کی ترغیب حاصل ہوتی رہتی ہے۔ یہاں آپ چکابلا پورہ کی کچھ جھلکیاں دیکھ سکتے ہیں، جہاں میں نے اس سال کے شروع میں اپنے دورے کے دوران انہیں خراج عقیدت پیش کیا۔
‘‘تمام محنتی انجینئرز کو انجینئرز ڈے پر سلام! ان کا اختراعی ذہن اور انتھک لگن ہماری قوم کی ترقی میں ریڑھ کی ہڈی کی حیثیت رکھتے ہیں۔ بنیادی ڈھانچے کے سلسلے میں ان کے حیرت انگیز کارناموں سے لے کر تکنیکی کامیابیوں تک، ان کی شراکت ہماری زندگی کے ہر پہلو کو چھوتی ہے۔’’
ریلوے کی وزارت
انڈین ریلویز انسٹی ٹیوٹ فار میکینکل اینڈ الیکٹریکل انجینئرنگ  کی جمال پور سے لکھنٔو منتقلی کے بارے میں وضاحت
نئی دہلی، 7 مئی 2020، میڈیا میں یہ رپورٹ آئی ہے کہ انڈین ریلویز انسٹی ٹیوٹ فار میکینکل اینڈ الیکٹریکل انجینئرنگ  کی جمال پور سے لکھنٔو منتقلی کا منصوبہ تیار کیا جارہا ہے۔
ریلوے کی وزارت کے ذریعہ یہ وضاحت کی جاتی ہے کہ آر آئی ایم ای ای کوجمال پور سے لکھنٔو شفٹ کرنے کا اس کا کوئی منصوبہ نہیں ہے۔ اس سلسلے میں دیا جانے والا کوئی بھی بیان غلط اور گمراہ کن ہے اور اس کو ریلوے کی وزارت نے منظوری نہیں دی ہے۔
درحقیقت ریلوے کی وزارت آئی آر آئی ایم ای ای کی سرگرمیوں میں وسعت کا منصوبہ تیار کررہی ہے، جس کا مقصد ٹرانسپورٹ ٹیکنالوجی اور منیجمنٹ میں تعلیمی پروگرام چلانا بھی ہے۔ جمال پور میں ایک سال کے ڈپلومہ کورس کے ساتھ کئی اضافی تعلیمی پروگراموں کو شروع کرنے کا منصوبہ ہے جس کے لیے نصاب تیار کرنے کا کام جاری ہے۔ انڈین ریلویز کو آئی آر آئی ایم ای ای کی تاریخ اور وراثت پر بہت فخر ہے اور اس کو اس کے موجودہ مقام سے منتقل کئے جانے کا کوئی سوال ہی نہیں ہے۔ در حقیقت اس کو مزید مستحکم کرنے اور موجودہ مقام پر اس کے رول کے وسعت دینے کے لئے تمام کوششیں کی جارہی ہیں۔
خصوصی طور پر ریلویز اور عمومی طور پر ہندوستان میں نقل و حمل کے شعبے میں بہت زیادہ ترقی اور تبدیلی آئی ہے۔ جمال پور میں آئی آر آئی ایم ای ای جیسا ایک اچھی طرح س تیار کیا گیا تربیتی اور تعلیمی ادارہ نہ صرف انڈین ریلویز کے ملازموں کو تربیت فراہم کرانے میں اہم رول ادا کررہا ہے بلکہ خطے کی اقتصادی ترقی تعاون دینے اور بہار اور آس پاس کے علاقوں کے نوجوانوں کو معیاری پروفیشنل تعلیم اور ہنرمندی بھی فراہم کرارہا ہے۔
۔۔۔۔۔۔۔۔۔۔۔
م ن۔ ا گ۔ن ا۔

U-2351
(Visitor Counter : 95
وزارت دفاع
دفاعی کیپٹل خریداری
نئی دلّی ،16 ستمبر / پچھلے مالی سال کے دوران  بھارتی کمپنیوں کے ساتھ 38 کنٹریکٹ پر دستخط کئے گئے ، جب کہ بیرونی کمپنیوں کے ساتھ 32 کنٹریکٹ پر دستخط کئے گئے ۔ رواں مالی سال کے دوران  ، بھارتی کمپنیوں کے ساتھ 10 کنٹریکٹ پر دستخط کئے گئے ہیں ، جب کہ مسلح افواج کے لئے دفاعی ساز و سامان کی کیپٹل خریداری کے لئے بیرونی کمپنیوں کے ساتھ 6 کنٹریکٹ پر دستخط کئے گئے ۔
اپریل ، 2019 ء سے جولائی ، 2020 ء تک کیپٹل خریداری کے لئے بھارتی کمپنیوں کے ساتھ 48 کنٹریکٹ پر دستخط کئے گئے ، جو ڈی پی ایس یوز / پی ایس یوز / او ایف بی / ڈی آر ڈی او / اسرو کے ساتھ کئے گئے ہیں ، جب کہ 3 کنٹریکٹ بھارتی پرائیویٹ کمپنیوں کے ساتھ کئے گئے ہیں۔
اس بات کی ہر ممکن کوشش کی گئی ہے کہ پہلے سے کئے گئے کیپٹل خریداری کے کنٹریکٹ اور سال کے دوران نئی اسکیموں کے لئے کئے گئے کنٹریکٹ کے واجبات کو پورا کرنے کے لئے بجٹ کے فنڈ کو پوری طرح استعمال کیا جا سکے ۔
پچھلے پانچ برسوں کے دوران دفاعی خدمات کے تخمینے  کے تحت مسلح افواج کے لئے  کے کیپٹل خریداری پر اخراجات کی تفصیلات مندرجہ ذیل ہیں :
|
|
سال
|
|
حقیقی اخراجات

|
|
2015-16 ء
|
|
62,235.54
|
|
2016-17 ء
|
|
69,280.16
|
|
2017-18 ء
|
|
72,732.20
|
|
2018-19 ء
|
|
75,892.85
|
|
2019-20 ء
|
|
91,128.74
ڈی پی ایس یو اور پرائیویٹ سیکٹر کی کمپنیوں کے درمیان دفاعی کنٹریکٹ کے لئے مسابقتی بولیوں کا تجزیہ کرتے ہوئے ڈی پی ایس یو کو کوئی فائدہ نہیں دیا جاتا ۔ ان مسابقتی بولیوں کو آر ایف پی کی شرائط و ضوابط کی بنیاد پر پرکھا جاتا ہے ۔
یہ معلومات آج لوک سبھا میں دفاع کے وزیر مملکت جناب شری پدنائک نے کرنل راجیہ وردھن راٹھور کے ایک تحریری سوال کے جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5480
(Visitor Counter : 106
زراعت اور کاشتکاروں کی فلاح و بہبود کی وزارت
پدم بھوشن پروفیسر  آر بی سنگھ نے آئی سی اے آر –آئی اے آر آئی، نئی دہلی میں ’’ماحولیاتی پائیداری کے لیے زرعی اور صنعتی فضلہ انتظام کاری سے متعلق صنعتی مواقع ‘‘ کے موضوع پر ایک پانچ روزہ تربیتی پروگرام کا افتتاح کیا
’ماحولیاتی پائیداری کے لیے زرعی اور صنعتی فضلہ انتظام کاری سے متعلق صنعتی مواقع ‘ کے موضوع پر ایک پانچ روزہ تربیتی پروگرام کا آغاز پدم بھوشن ڈاکٹر آر بی سنگھ کے ذریعہ کیا گیا۔ اس پروگرام کا اہتمام علاقائی تکنالوجی انتظام کاری اور کاروباری منصوبہ ترقیاتی یونٹ، آئی اے آر آئی، نئی دہلی، اور ایگری کلچرل ڈیولپمنٹ انڈیا کے نوجوان پیشہ واران کے تعاون سے ماحولیاتی سائنسز کی ڈیویژن کے ذریعہ کیا گیا، جس کا مقصد مؤثر فضلہ انتظام کاری تکنیکات کے بارے میں بیداری پیدا کرنا اور معلومات کو عام کرنا، اور صنعت کارانہ مواقع کے بارے میں دانشمندی میں اضافہ کرنا ہے۔ استقبالیہ کلمات ماحولیاتی سائنس کی ڈیویژن کے سربراہ ڈاکٹر ایس نریش کمار کے ذریعہ پیش کیے گئے ، جبکہ تعارفی کلمات تربیتی پروگرام کے کوآرڈی نیٹر ڈاکٹر بھوپندر سنگھ کے ذریعہ پیش کیے گئے۔ ڈاکٹر سی وشوناتھن نے تربیت کے بارے میں خصوصی تبصرہ کیا۔ کورس کے ڈائرکٹر ڈاکٹر آشیش کھنڈیلوال نے تربیتی پروگرام کا جائزہ پیش کیا۔ اپنے افتتاحی تبصرے میں پروفیسر آر بی سنگھ نے ماحولیاتی پائیداری اور صنعت کاری کے لیے زرعی اور صنعتی فضلے کی انتظام کاری کی اہمیت پر زور دیا۔ انہوں نے کہا کہ صفر فضلہ بھک مری کے خاتمے کے لیے اہم ہے اور 3 پی یعنی، پیپل ، پلانیٹ  اور پراسپیریٹی  پر توجہ دینے کی ضرورت ہے۔ عوام کے بہتر صحتی عدد اشاریے کے لیے صنعت کاری اور روزگار سلامتی کو فروغ دینے کے لیے مدور معیشت وقت کی اہم ترین ضرورت ہے۔
یہ پروگرام فضلہ انتظام کاری سے متعلق مختلف موضوعات پر احاطہ کرے گا، جن میں بایوگیس اور بایوسلری ، حیاتیاتی ایندھن کا پروڈکشن، زرعی باقیات کی انتظام کاری لیے پوسا ڈی کمپوسٹر کا کردار، صنعتی اور زرعی ایپلی کیشنوں کے مقصد سے بایو ایکٹیو مرکبات کے لیے نکالنے کا طریقہ، فضلہ انتظام کاری کے لیے بایوڈیگریڈیشن طریقہ ، غذائیت سے بھرپور فارمولیشن کے طور پر نیلی سبز کائی، متنوع شعبوں کے لیے گنے کی صنعت کے فضلے کا استعمال، باغبانی کے فضلے کو نامیاتی کیڑے مار دوا کے طور پر استعمال کرنا، فضلے کا استعمال کرتے ہوئے تیار کی گئی اسٹارٹ اپ اداروں کی کیس اسٹوری، ورمی کمپوسٹ کے معاملے میں بایوماس کا استعمال، پتیوں سے بھرپور کھاد، مشروم کی پیداوار، مویشی بلاک تکنالوجی اور پیلیٹ ترقی کے لیے انجینئرنگ سے متعلق اقدامات، زرعی فضلے کا استعمال کرتے ہوئے آرائش کی قدر و قیمت میں اضافہ، جیسے موضوعات شامل ہیں۔ تربیتی پروگرام کے دوران فضلے سے بجلی پلانٹ، تہ کھنڈ اور قومی تھرمل پاور کارپوریشن، دادری میں صنعتی دورہ کیا جائے گا۔
مختلف پس منظر اور تعلیم کے متنوع گروپ سے مجموعی طور پر 49 شرکاء نے تربیت کے لیے رجسٹریشن کرایا۔ جن میں سے 34 فیصد امیدوار خاتون ہیں۔ آخر میں، زیڈ ٹی ایم بی پی ڈی کی انچارج ڈاکٹر آکرتی شرما نے ووٹ آف تھینکس پیش کیا۔ مختصراً یہ کہ یہ تربیتی پروگرام فضلہ انتظام کاری کے تئیں لوگوں کے رویے میں مثبت تبدیلی لانے اور بیداری پیدا کرنے میں مدد فراہم کرے گا۔ یہ پروگرام پائیدار ترقی کے قومی ہدف کے لیے بھی تعاون فراہم کرے گا، اور صاف ستھرے اور صحت بخش ماحول کو فروغ دے گا۔
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت نے ٹوکیو 2020 پیرالمپک میڈل جیتنے والوں اور بھارتی ٹیم کے ارکان کو مبارکباد پیش کی
وزارت نے پہلی بار پیرالمپک جیتنے والوں کے لئے نقد انعامات دیئے
نئی دہلی، 10 ستمبر 2021، سماجی انصاف اور تفویض اختیارات کئ مرکزی وزیر ڈاکٹر ویریندر کمار اور سماجی انصاف اور تفویض اختیارات کے مرکزی وزیر مملکت جناب رام داس اٹھاولے نے آج اشوکا ہوٹل نئی دہلی کے کنونشن ہال میں منعقدہ ایک تقریب میں ٹوکیو 2020 پیرالمپک میڈل جیتنے والوں اور بھارتی ٹیم کے ارکان اور ان کے کوچوں کو مبارکباد پیش کی۔ مبارکباد کی اس تقریب کا انعقاد معذور افراد کے تفویض اختیارات کے محکمے نے کیا تھا۔ بھارتی پیرالمپک کمیٹی کے عہدیداران جناب اویناش رائے کھنہ، چیف پیٹرن، محترمہ دیپا ملک ، صدر اور جناب گرشرن سنگھ سکریٹری جنرل، معذور افراد کے تفویض اختیارات کے محکمے کی سکریٹری محترمہ انجلی بھاورا اور محکمے کے دیگر سینئر افسر بھی مبارکباد کی تقریب میں موجود تھے۔
اس موقع پر خطاب کرتے ہوئے سماجی انصاف اور تفویض اختیارا کے وزیر ڈاکٹر وریندر کمار نے تمام میڈل جیتنے والوں اور بھارتی پیرالمپک ٹیم کے ہر ایک رکن کو ملک کی سر بلندی کے واسطے ان کی شاندار کوششوں کے لئے مبارکباد پیش کی۔ انہوں نے ملک میں عالمی سطح کے دویانگ کھلاڑی تیار کرنے میں نمایان خدمات کے لئے بھارتی پیرالمپک ٹیم کے کوچز کا شکریہ بھی ادا کیا۔ انہوں نے اس خواہش کا اظہار کیا کہ دویانگ کھلاڑیوں ، ان کے کوچز اور ان کے خاندانوں کی مشترکہ کوششوں سے پیرالمپک کھیلوں کو فروغ ملتا رہے اور آئندہ پیرالمپکس میں بھارت اس سے دوگنے میڈل حاصل کرے۔
وزیر مملکت جناب رام داس اٹھاولے نے بھارتی پیرالمپک ٹیم ، معاملے اور ان کے کوچز کو ٹوکیو 2020 پیرا لمپکس میں ملک کے لئے ان کی شاندار کارکردگی پر مبارکباد پیش کی۔
پہلی بار سماجی انصاف اور تفویض اختیارات کی وزارت نے پیرالمپک جیتنے والوں کو نقد انعام دینے کا فیصلہ کیا ہے۔ سماجی انصاف اور تفویض اختیارات کی وزارت نے سونے کے میڈل کے لئے 10 لاکھ روپے، چاندے کے میڈل کے لئے 8 لاکھ روپے اور کانسے کا میڈل جیتنے والوں کے لئے 5 لاکھ روپے کے نقد انعام کا اعلان کیا۔ نقد انعام براہ راست کھلاڑی کے بینک کھاتوں میں جمع کرایا جائے گا۔
۔۔۔۔۔۔۔۔۔۔۔
ش ح۔ا گ۔ن ا۔
U-8861
(Visitor Counter : 137
وزارت سیاحت
سیاحت کے وزیرجناب پرہلاد سنگھ پٹیل نے 108 زبانوں میں لانچ کی آئی آئی ٹی ٹی ایم کی نئی ویب سائٹ
یوم ماحولیات کےموقع پر مہمان خصوصی ہندستانی سیاحت اور ٹرانسپورٹ انتظامی ادارے کے پروگرام میں ورچوئل طور سے شامل ہوئے وزیر سیاحت
آئی آئی ٹی ایف سی مواصلات سمینار کا ورچوئلی افتتاح
نئی دہلی،5 جون2021/ ثقافت اور سیاحت کے مرکزی وزیر مملکت جناب پرہلاد سنگھ پٹیل نے سنیچر کے روز عالمی یوم ماحولیات کے موقع پر بطور خصوصی مہمان ہندستانی سیاحت اور ٹریول انتظامی انسٹی ٹیوٹ  گووند پوری گوالیار کے پروگرام میں ورچوئلی شامل ہوئے۔ اس موقع پر مرکزی وزیر جناب پٹیل نے وزارت سیاحت حکومت ہند کے مشہور و معروف پروگراموں میں حصے ایک پروگرام انڈین انسٹی ٹیوٹ آف ٹورازم اینڈ منجمنٹ مواصلات سمینار کا ورچوئل طور پر افتتاح کیا۔ اس پروگرام میں 2230 شراکت دار حصہ لے رہے ہیں اور 7546 شراکت دار رجسٹرڈ ہیں۔ اس کے ساتھ ہی جناب پٹیل نے ہندستانی سیاحت اور ٹورازم اور ٹریول انسٹی ٹیوٹ  کی نئی ویب سائٹ کا آغاز کیا ، جو دنیا کی 108 ویں قومی اور بین الاقوامی زبانوں میں ہے۔ اس کے علاوہ مرکزی وزیر نے ایکوا پر مبنی جوکھم بھری سیاحت  اور شجر کاری کے پروگرام کا بھی افتتاح کیا۔
اس پروگرام میں سیکرٹری ، وزارت سیاحت ، حکومت ہند جناب اروند سنگھ جوائنٹ سکریٹری جناب راکیش ورما، اے ْڈی جی سیاحت ، وزارت ، محترمہ روپیندر اور سیاحت کی وزارت کے مالی مشیر جناب گیان بھوشن بھی شامل ہوئے۔
سیاحت کے وزیر جناب پرہلاد سنگھ پٹیل نے انکریڈبل انڈیا سیاحتی فیسلٹی سرٹیفکیٹ پروگرام کی تعریف کی اور حصہ داروں کو مبارک باد دی۔ انہوں نے تازہ ترین ایڈوانس ویب سائٹ کی مبارک باد دی ۔ساتھ ہی لوگوں سے اپیل کی زیادہ سے زیادہ پودے لگائیں ماحول صحت مند رہیں تبھی ہم صحت مند رہیں گے۔ جناب پٹیل نے کہاکہ قدرت ہمارا سب سے بڑا اثاثہ ہے۔ آج لگایا گیا پودا آنے والی پڑیوں کو جینے کی ایک نئی راہ دے گا ہمیں اپنی ان ضرورت کو کم کرنا چاہئے جو ماحولیات میں توازن کو بگاڑ دیتی ہے۔
سیاحت کے سکریٹری ، حکومت ہند جناب اروند سنگھ نے آئی آئی ٹی این کے سیاحتی شعبے میں تعاون کی ستائش کی اور کہاکہ وبا کے بعد یقینی طور پر سے ہی سیاحتی شعبے میں نئی توانائی کو داخل کریں گے۔
شاندار ہندستان سیاحتی سہولت سرٹی فکیٹ پروگرام میں 25-25 حصہ داروں کے بیچ بنائے گئے ہیں جن کی ٹریننگ 7 دنوں تک  چلے گی۔ آخر میں اسٹینڈرڈ تجزیے کے بعدا نہیں سرٹیفکیٹ فراہم کیا جائے گا۔
ش ح۔ ش ت۔ج
Uno-5189
(Visitor Counter : 133
سٹرک ٹرانسپورٹ اور شاہراہوں کی وزارت
جناب نتن گڑکری نے کہا کہ سڑکوں کے بنیادی ڈھانچے کو پہلے سے کہیں زیادہ بہتر، محفوظ اور زیادہ ئائدار بنایا جا رہا ہے
روڑ ٹرانسپورٹ اور شاہراہوں کے مرکزی وزیر جناب نتن گڑکری نے کہا ہے کہ وزیر اعظم جناب نریندر مودی کی قیادت میں سڑکوں کے بنیادی ڈھانچے کو تیزتر، محفوظ اور زیادہ پائدار بنایا جا رہا ہے۔ جس کی پہلے کبھی مثال نہیں ملتی۔ وزارت NHAI،NHIDCLاور PWDکے افسران کے ساتھ یٹینگ کے دوران انہوں نے کہا کہ ملک کو عالمی معیار کی سڑکیں فراہم کرنا ہمارا اجتماعی مشن ہے۔ وزیر موصوف نے سڑکوں کے ڈیزائن اور ان کی تعمیر میں حفاظت کو اولین ترجیح دینے، ماحولیات کے لیے اچھی سڑکوں، صنعتوں کے موافق بنانا، تیزتر، محفوظ اور سڑکوں کے لیے نئی ٹکنالوجی کے استعمال اور تیزی سے ان کی تعمیر کی ضرورت پر زور دیا ۔
جناب گڑکری نے کہا کہ گیارہ ہزار کروڑ روپے کی سرمایہ کاری سے 313 کلو میٹر طویل شاہراہ پنجاب، ہریانہ اور راجستھان کے سڑکوں کے بنیادی ڈھانچے میں کایا پلٹ لائے گی۰ انہوں نے کہا کہ 80 فی صد کوریڈور مکمل ہو چکا ہے اور مارچ 2022 تک اسے عوام کے لیے کھول دیا جائے گا۔ انہوں نے کہا کہ چھ لین والا امبالا۔ کوٹ پتی گرین فلڈ کوریڈور ریکارڈ تیزی سے تعمیر کیا جا رہا ہے ۔
<><><><><>
ش ح،ع س، ج
U.No. : 8714
(Visitor Counter : 160
بہت چھوٹی، چھوٹی اور درمیانی صنعتوں کی وزارت
کھادی کی عالمی مقبولیت میکسیکو کےسفیر کو آئی آئی ٹی ایف میں کھادی انڈیا پویلین کی طرف راغب کرتی ہے:سفیر نے کھادی کپڑے کی تنوع کو سراہا
نئی دہلی،25- نومبر 2021/ کھادی کی بڑھتی ہوئی عالمی مقبولیت نے ہندستان میں میکسیکو کےسفیر جناب عزت مآب فیڈریکو سالاس کی توجہ راغب کی۔ جنہوں نے جمعرات کو انڈیا انٹرنیشنل ٹریڈ فیئر 2021 میں کھادی انڈیا پویلین کا دورہ کیا۔ سفیر جناب سالاس نے کھادی کی عالمی مقبولیت کی ستائش کی اور کھادی پویلین میں سیلفی پوائنٹ پر مہاتما گاندھی اور وزیراعظم نریندرمودی کی تصویروں کے ساتھ سیلفی لی۔ کھادی اور دیہی صنعت کمیشن کے ممبر (مارکیٹنگ جناب منوج کمار نے ان کا استقبال کیا۔
سفیر نے پشمینہ اون کاتنے، مٹی کے برتن بنانے ، لکڑی سے تیل نکالنے، اگربتی اور ہاتھ سے بنے کاغذ بنانے کا براہ راست مظاہرہ دیکھا جبکہ انہوں نے بہترین دستکاری والے کھادی کپڑے، ریڈی میڈ گارمنٹس ، ہاتھ سےتیار ، گاؤں کی صنعت کی مصنوعات کی ایک وسیع رینج زیورات اور دیگر کئی اسٹالز کا بھی دورہ کیا۔ سفیر کو ایک برقی کمہار کے پہیے کو دیکھایا گیا اور انہوں نے مٹیکے برتن بنانے پر ہاتھ آزمایا۔
جناب سالاس نےکھادی انڈیا پویلین میں مصنوعات کی سراسر مختلف قسم اورکھادی کاریگروں کی شاندار کاریگری کی تعریف کی۔ میں کھادی اور گرام ادیوگ کمیشن کو آئی آئی ٹی ایف میں اس طرح کا ایک عظیم کھادی انڈیا پویلین قائم کرنے کےلئے مبارک باد پیش کرتا ہوں۔ جس نے کھادی کاریگروں کو اپنی مصنوعات فروخت کرنے کے لئے ایک بڑا پلیٹ فارم فراہم کیا ہے۔ سفیر نے کہا’’ کھادی ہندستان اور میکسیکو کے درمیان ایک خاص رشتہ قائم کرتی ہے اور دونوں ممالک کھادی کو دنیا بھر میں فروغ دینے کے لئے ایک ساتھ آنے کے طریقے تلاش کریں گے۔‘‘
ش ح۔ ش ت۔ج
Uno-13286
(Visitor Counter : 108
وزارتِ تعلیم
طلباء کی ذہنی صحت اور جذباتی تندرستی کے لئے حکومت کی جانب سے کئے گئے اقدامات
نئی دہلی،29نومبر؍2021:
وزارت تعلیم نے ایک فعال پہل شروع کی ہے، جس کا نام ’منودرپن’ہے، جس میں طالب علموں، اساتذہ اور خاندانوں کو ذہنی صحت اور جذباتی تندرستی کے لئے کووڈ-19 وباء کے دوران اور اس سے آگے کی نفسیاتی مدد فراہم کرنے کے لئے سرگرمیوں کی ایک وسیع رینج کا احاطہ کیا گیا ہے۔ ایک ورکنگ گروپ،جس میں کووڈ-19کےدوران اور بعد میں مشاورتی خدمات،آن لائن وسائل اور ہیلپ لائن کے ذریعے تعلیم،دماغی صحت اور نفسیاتی مسائل کے شعبوں کے ماہرین اس کے ارکان کے طور پر ہوں گے،طلباء کی ذہنی صحت اور تندرستی کے مسائل اور خدشات کی نگرانی اور فروغ دینے نیز ذہنی صحت اور نفسیاتی مسائل سے نمٹنے کے لئے مدد میں سہولت فراہم کرنے کے لئے قائم کیا گیا ہے۔
’منودرپن‘ اقدام میں درج ذیل اجزاء شامل ہیں:
- طلباء، اساتذہ اور اسکول نظام اور یونیورسٹیوں کے فیکلٹی کے ساتھ خاندان کے لیے مشاورتی رہنما خطوط۔
- وزارت تعلیم کی ویب سائٹ پر ویب صفحہ نفسیاتی معاونت،عمومی سوالنامہ اورآن لائن استفسار کے نظام کے لیے مشورے،عملی تجاویز، پوسٹرز، ویڈیوز،کیا کرنا ہے اورکیا نہ کرنا ہے۔
- قومی سطح کا ڈیٹا بیس اوراسکول اور یونیورسٹی کی سطح پرمشیروں کی ڈائریکٹری۔
- نیشنل ٹول فری ہیلپ لائن  ملک بھر میں اسکولوں، یونیورسٹیوں اور کالجوں کے طلباء تک رسائی کے لیے۔
- سائیکو سوشل سپورٹ پر ہینڈ بک: طلباء کی زندگی کی مہارتوں اور فلاح و بہبودکو بہتر بنانا۔
- ویبنارز،آڈیو ویژول وسائل بشمول ویڈیوز، پوسٹرز، فلائیرز، کامکس اورمختصر فلمیں جن میں جسمانی اورتخلیقی بہتری کے لیے دیگر وزارتوں؍محکموں کے وسائل کو یکجا کرنے پر توجہ دی جاتی ہے، جو ذہنی تندرستی کے ضروری حصے ہیں۔
نیشنل کونسل آف ایجوکیشنل ریسرچ اینڈ ٹریننگ نے اپریل 2020 میں 'این سی ای آر ٹی کونسلنگ سروسز فار اسکول چلڈرن' شروع کی ہے تاکہ ملک بھر کے اسکول کے طلباء کو اپنے خدشات کا اظہار کرنے میں مدد کی جا سکے۔ یہ سروس ملک کے مختلف علاقوں میں تقریباً 270 مشیروں کے ذریعے مفت فراہم کی جاتی ہے۔ 'سہیوگ: بچوں کی ذہنی تندرستی کے لئے رہنمائی' پر براہ راست انٹرایکٹو سیشنز رات 12 بجے ای ودیا ڈی ٹی ایچ-ٹی وی چینلز پر پہلی جماعت سے 12ویں جماعت کے لیے ٹیلی کاسٹ کیے جاتے ہیں۔ ذہنی تناؤ اور اضطراب سے نمٹنے کے لیے یوگا پر ریکارڈ شدہ ویڈیوز ڈی ٹی ایچ ٹی وی 12 چینلز کے ذریعے یکم ستمبر 2020 سے نشر کیے جاتے ہیں۔ پہلی جماعت سے 12ویں جماعت تک اور ڈیجیٹل وسائل بھی ڈیجیٹل پلیٹ فارمز، یعنی دکشا میں دستیاب کرائے گئے ہیں۔
سنٹرل بورڈ آف سیکنڈری ایجوکیشن  نے ہندوستان اور جاپان، عمان، سعودی عرب، نیپال اور کویت جیسے دیگر ممالک میں تربیت یافتہ کونسلروں اور پرنسپلوں کی مدد سے پری امتحان اور بعد از نتیجہ ٹول فری ٹیلی کونسلنگ کا اہتمام کیا۔ سی بی ایس ای کی طرف سے کورونا وائرس کے تحفظات پر ٹول فری ٹیلی ہیلپ لائن طلباء کے ساتھ ساتھ عام لوگوں کے لیے قائم کی گئی تھی اور احتیاطی نگہداشت کے بارے میں رہنمائی فراہم کی گئی تھی اور انہیں ان کے خوف اور خدشات کے بارے میں مشورہ دیا گیا تھا۔
آیوشمان بھارت کے تحت اسکول ہیلتھ پروگرام کے تحت، نیشنل کونسل آف ایجوکیشنل ریسرچ اینڈ ٹریننگ  نے "تربیت اور وسائل کا مواد: اسکول جانے والے بچوں کی صحت اور تندرستی" کے عنوان سے ایک جامع پیکیج تیار کیا ہے۔ "جذباتی تندرستی اور دماغی صحت" پر ایک مخصوص ماڈیول شامل کیا گیا ہے، جس میں طلباء اور اساتذہ کی ذہنی صحت اور تندرستی سے متعلق سرگرمیاں ہیں۔
یہ اطلاع مرکزی وزیر تعلیم جناب دھرمیندر پردھان نے آج لوک سبھا میں پوچھے گئے ایک سوال کے تحریری جواب میں فراہم کی۔
نوجوانوں کے امور اور کھیل کود کی وزارت
جھارکھنڈ کے لڑکے، جنہوں نے اپنے جذبے کے مطابق غربت کو شکست دی، کھیلو انڈیا یوتھ گیمز ہاکی کے سیمی فائنل میں داخل ہو گئے
مارچ 2021 میں، جھارکھنڈ نے 11ویں ہاکی انڈیا سب جونیئر مینز نیشنل چیمپئن شپ جیت کر تاریخ رقم کی تھی۔
تاہم، وہ پہلے ہی بہت زیادہ اہم اور اہم فتح حاصل کر چکے تھے۔ ٹیم میں شامل ہونے سے پہلے اسکواڈ کے تقریباً ہر رکن نے غربت اور مشکلات کے خلاف ایک طویل اور سنگین جنگ لڑی تھی۔
سترہ سالہ منوہر منڈو، جو کہ صف اول میں سب سے زیادہ روشن تھے۔ وہ اپنے والد کو اس وقت کھو بیٹھے جب وہ بچپن ہی میں تھے۔ اپنے آس پاس کے زیادہ تر بچوں کی طرح انہوں نے بھی بانس کی چھڑی سے ہاکی کھیلنا شروع کر دیا تھا۔
یہ وہ سب کچھ ہے جو وہ اپنے شوق کو آگے بڑھانے کے لیے برداشت کر سکتے تھے۔ انہوں نے کھیلو انڈیا یوتھ گیمز میں اپنے میچ کے فوراً بعد کہا’’ہم پورا دن کھیلتےتھے۔ اس سے کوئی فرق نہیں پڑتا کہ ہمارے پاس کوئی سامان نہیں تھا‘‘ ۔
کھنٹی میں واقع جھارکھنڈ آوسیہ بالک ہاکی پرسکشن کیندر میں داخلہ لینے کے بعد بھی، منوہر کی مشکلات ختم نہیں ہوئیں۔
اس کے پاس اب بھی جوتے یا چھڑی خریدنے کے لیے پیسے نہیں تھے۔ اسے اپنے ہی بل بوتے پر سب کچھ کرنا تھا۔ خوش قسمتی سے، اس کا کوچ ایک سخی آدمی تھا۔ اس نے اسے اپنے جوتوں کا پہلا جوڑا اور ایک اچھی ہاکی اسٹک خرید کرانہیں دے دی۔ اس کے دوست کے گھر والوں نے بھی اسے ایک بار ضمانت دے دی تھی۔
ابھیشیک منڈو کے والد پولیس اہلکار ہیں۔ لیکن انہوں نے اتنی کمائی نہیں کی کہ اپنے بیٹے کو تربیت کے لیے اکیڈمی بھیج سکے۔ یہاں تک کہ روزانہ کے سفر کا خرچ بھی اس کے بس سے باہر تھا۔ ان کے کوچ منوہر ٹوپنو نے کسی طرح ابھیشیک کے والد کو راضی کیا کہ وہ امید نہ چھوڑیں، اپنے بیٹے کو رہائشی اسکول بھیجیں۔
ٹوپنو غصے کے ساتھ کہتے ہیں’’خطے میں کمر توڑ غربت ہے۔ کوویڈ لاک ڈاؤن کے دوران، ہر کھلاڑی کو، جو ابھی بھی صرف لڑکے ہیں، کو اپنے خاندانوں کی کفالت کے لیے کام کرنا، ہر طرح کا معمولی کام کرنا تھا۔ یہاں تک کہ بالغان بھی دو زندگیوں کے لئے اتنا نہیں کر سکتے، جیسا کہ یہ لڑکے کرتے ہیں‘‘ ۔
دوگا منڈا بہت چھوٹی عمر میں رہائشی اسکول ا ٓیا تھا۔ ’’میں اپنے والد کے فارم کے کام میں مدد کرنے کے لیے گھر واپس جاتا رہتا تھا۔ ہم مزدور نہیں رکھ سکتے تھے میرے والدین میری پیشکش کو دیکھ کر خوش ہوتے تھے لیکن ابھی انجام تک پہنچنےکے لیے اب بھی کافی کام تھا‘‘۔
حکومت کے زیر انتظام آویسیہ مرکز کی ٹیم نے ایک اور لڑکا بلسن ڈوڈرے ہے۔ وہ جنگل میں دور دراز بسے ہوئے ایک گاؤں سے آیا ہے۔
اگرچہ ریاست کے اندر غریبی کے مختلف رنگ ہیں، اس ہاکی ٹیم میں، اکلاویا ماڈل رہائشی اسکول اور ٹاٹا اکیڈمی کے لڑکے ایک ہی کمروں میں رہتے ہیں اور روزانہ 450 روپئے مالیت کی خوراک حاصل کرتے ہیں۔ تاہم آواسیہ مرکز کے لڑکوں کو روزانہ 150 سے 175 روپئےمالیت کی خوراک ملتی ہے۔
پھر بھی وہ ایک جیسے ٹرف پر ہی کھیلتے ہیں اور تمغے حاصل کرتے ہیں۔ وہ ویڈیوز دیکھ کر اور ٹورنامنٹ میں حصہ لے کر جدید سہولیات اور حکمت عملی کے بارے میں سیکھتے ہیں۔
اب وہ سب کھیلو انڈیا گیمس میں بھی، تاریخ رقم کرنے کے لیے تیار ہیں۔ ان کی لڑکے اور لڑکیوں کی، دونوں ٹیمیں پہلے ہی سیمی فائنل میں پہنچ چکی ہیں۔ انھیں کم ا ز کم سونے کا ایک تمغہ جیتنے کا پورا یقین ہے۔